Lotf Ali Khan var en kompetent militær leder. Han var sønn av Jafar Khan, som var regent fra 1785 til 1789. Lotif Ali Khan var sønnesønn av dynastiets grunnlegger Karim Khan Zand. Allerede etter Karim Khan Zands død i 1779 forsøkte en opprørsgruppe under ledelse av Agha Muhammed Khan å ta makten i Iran. Lotf Ali Khan forsøkte iherdig å slå ned opprøret, men ble beseiret og tatt til fange i 1794 i Bam i Kerman, der han ble torturert og henrettet. Med ham døde Zand-dynastiet ut. Agha Muhammed Khan grep makten etter ham, og ble dermed grunnlegger av Qajar-dynastiet.